b'\n_START_ARTICLE_\nSunila (yritys)\n_START_SECTION_\nHistoria\n_START_PARAGRAPH_\nSunila Oy perustettiin vuonna 1928 viiden puunjalostusyrityksen yhteisyrityksen\xc3\xa4. Yritys osti sahan ja sen maa-alueet ja lopetti sahan. Vuonna 1936 p\xc3\xa4\xc3\xa4tettiin rakentaa Py\xc3\xb6tisen saareen sulfaattiselluloosatehdas ja viereiselle mantereelle asuinalue. Tehdas k\xc3\xa4ynnistettiin toukokuussa vuonna 1938._NEWLINE_Sunila Oy:n yksi omistajayhti\xc3\xb6 oli A. Ahlstr\xc3\xb6m Osakeyhti\xc3\xb6n tyt\xc3\xa4ryhti\xc3\xb6 Karhula Osakeyhti\xc3\xb6. Ahlstr\xc3\xb6min toimitusjohtaja ja Sunila Oy:n johtokunnan puheenjohtaja Harry Gullichsen tunsi Alvar Aallon ja esitti h\xc3\xa4net hankkeen arkkitehdiksi. Aaltoa ja Gullichsenia yhdisti kiinnostus moderneihin ajatuksiin taiteesta, arkkitehtuurista ja yhteiskunnallisesta edistyksest\xc3\xa4._NEWLINE_19. elokuuta 2009 Stora Enso ilmoitti sulkevansa tehtaan vuoden 2010 alussa, mutta 30. marraskuuta Stora Enso perui p\xc3\xa4\xc3\xa4t\xc3\xb6ksen ja ilmoitti, ett\xc3\xa4 tehdas k\xc3\xa4ynnistet\xc3\xa4\xc3\xa4n uudelleen.\n_START_SECTION_\nYhti\xc3\xb6n logo\n_START_PARAGRAPH_\nLogon viisi "auringons\xc3\xa4dett\xc3\xa4" kuvaavat Sunilan alkuper\xc3\xa4isi\xc3\xa4 perustaja- ja omistajayhti\xc3\xb6it\xc3\xa4,\n_START_SECTION_\nRautatie ja kalusto\n_START_PARAGRAPH_\nSunilan tehtaalle johtaa Karhulan-Sunilan Rautatie, joka on Suomen ainut yksityisrautatie. Tehtaalla on aiemmin ollut yhteens\xc3\xa4 5 omaa veturia, jotka on kuitenkin poistettu ja veturi nro 5 myyty KSR:lle, joka hoitaa tehtaan vaihtoty\xc3\xb6t nyky\xc3\xa4\xc3\xa4n. Tehtaalla oli my\xc3\xb6s veturitalli vetureiden huoltoa ja s\xc3\xa4ilytyst\xc3\xa4 varten. Sunila Oy omistaa Karhulan-Sunilan rautatien kokonaan.'